title: Rozhodnutie Rady z 19. decembra 1994 o uzavretí Dohody o spolupráci medzi Európskym spoločenstvom a Juhoafrickou republikou

text:
Dôležité právne oznámenie

|

31994D0822

Úradný vestník L 341 , 30/12/1994 S. 0061 - 0061 Fínske špeciálne vydanie: Kapitola 11 Zväzok 34 S. 0003  Švédske špeciálne vydanie: Kapitola 11 Zväzok 34 S. 0003

		Rozhodnutie Radyz 19. decembra 1994o uzavretí Dohody o spolupráci medzi Európskym spoločenstvom a Juhoafrickou republikou(94/822/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej články 113 a 130y v súvislosti s prvou vetou článku 228 ods. 2 a prvým pododsekom článku 228 ods. 3 tejto zmluvy,so zreteľom na návrh Komisie,so zreteľom na stanovisko Európskeho parlamentu [1],keďže všeobecné zásady, ktoré Európska rada vydala 29. októbra 1993, rozhodnutie Rady z 25. mája 1993 o ďalšom rozvoji spolupráce s Juhoafrickou republikou a rozhodnutie Rady 93/678/SZBP zo 6. decembra 1993 o spoločnom postupe, ktorý prijala Rada na základe článku J.3 Zmluvy o Európskej únii o podpore prechodu k demokratickej a multirasovej Juhoafrickej republike [2] ustanovujú vytvorenie vhodného rámca spolupráce na upevnenie hospodárskych a spoločenských predpokladov tohto prechodu;keďže na svojom stretnutí 18. a 19. apríla 1994 sa Rada rozhodla, že prijme balík opatrení týkajúcich sa Juhoafrickej republiky, vrátane ponuky rýchleho uzavretia dohody;keďže spoločenstvo by na dosiahnutie cieľov v oblasti vonkajších vzťahov malo schváliť dohodu s spolupráci dohodnutú s Juhoafrickou republikou,ROZHODLA TAKTO:Článok 1Dohoda o spolupráci medzi Európskym spoločenstvom a Juhoafrickou republikou sa týmto za spoločenstvo schvaľuje.Text tejto dohody je prílohou k tomuto rozhodnutiu.Článok 2Predseda Rady vykoná za spoločenstvo oznámenie uvedené v článku 8 tejto dohody.Článok 3Toto rozhodnutie bude uverejnené v Úradnom vestníku Európskych spoločenstiev.V Bruseli 19. decembra 1994Za RaduPredsedaK. Kinkel[1] Stanovisko vydané 30. novembra 1994 (ešte neuverejnené v úradnom vestníku).[2] Ú. v. ES L 316, 17.12.1993, s. 45.--------------------------------------------------


title: Rozhodnutie Komisie z 13. mája 2014 , ktorým sa vymenúvajú členovia Pediatrického výboru zastupujúci odborníkov z oblasti zdravotníctva a združení pacientov a ich náhradníci  Text s významom pre EHP

text:
               14.5.2014

               SK

               Úradný vestník Európskej únie

               C 144/12

         ROZHODNUTIE KOMISIE
   z 13. mája 2014,
   ktorým sa vymenúvajú členovia Pediatrického výboru zastupujúci odborníkov z oblasti zdravotníctva a združení pacientov a ich náhradníci
   (Text s významom pre EHP)
   (2014/C 144/04)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1901/2006 z 12. decembra 2006 o liekoch na pediatrické použitie, ktorým sa mení a dopĺňa nariadenie (EHS) č. 1768/92, smernica 2001/20/ES, smernica 2001/83/ES a nariadenie (ES) č. 726/2004 (1), a najmä na jeho článok 4 ods.1,
   keďže:

               (1)

               V článku 4 ods. 1 nariadenia (ES) č. 1901/2006 sa vyžaduje, aby Komisia vymenovala zástupcov odborníkov z oblasti zdravotníctva a združení pacientov do Pediatrického výboru Európskej agentúry pre lieky.

               (2)

               V súlade s článkom 4 ods. 1 nariadenia (ES) č. 1901/2006 Komisia vyhlásila verejnú výzvu na vyjadrenie záujmu. Výsledky hodnotenia žiadostí prijatých v rámci tejto výzvy na vyjadrenie záujmu boli prekonzultované s Európskym parlamentom.

               (3)

               Členovia výboru a ich náhradníci sú menovaní na obdobie troch rokov, ktoré sa začína 1. augusta 2014.

               (4)

               Ak člen alebo náhradník zastupujúci odborníkov z oblasti zdravotníctva vymenovaný týmto rozhodnutím už nemôže efektívne prispievať k práci výboru alebo odstúpi, Komisia môže tohto člena na zostávajúce obdobie jeho mandátu nahradiť osobou z rezervného zoznamu,

         ROZHODLA TAKTO:
   Článok 1
   1.   Týmto sa za členov Pediatrického výboru zastupujúcich odborníkov z oblasti zdravotníctva a za ich náhradníkov na obdobie troch rokov od 1. augusta 2014 vymenúvajú:
   —   člen: Riccardo Riccardi,
   —   náhradník: Maria Grazia Valsecchi,
   —   člen: Antje Neubert,
   —   náhradník: Paolo Paolucci,
   —   člen: Johannes Taminiau,
   —   náhradník: Doina Plesca.
   2.   Týmto sa za členov Pediatrického výboru zastupujúcich organizácie pacientov a ich náhradníkov na obdobie troch rokov od 1. augusta 2014 vymenúvajú:
   —   člen: Günther Auerswald,
   —   náhradník: Paola Baiardi,
   —   člen: Michal Odermarsky
   —   náhradník: Milena Stevanovic,
   —   člen: Tsvetana Schyns-Liharska,
   —   náhradník: Kerry Leeson-Beevers.
   Článok 2
   Týmto sa na rezervný zoznam odborníkov z oblasti zdravotníctva (v poradí podľa priority) zapisujú:

               —

               Maurizio Scarpa,

               —

               Jorrit Gerritsen.

      V Bruseli 13. mája 2014

            Za Komisiu

            v mene predsedu

         Tonio BORG

            člen Komisie

      (1)  Ú. v. EÚ L 378, 27.12.2006, s. 1.


title: 2012/297/EÚ: Rozhodnutie Rady zo 7. júna 2012 o pozícii, ktorú má Európska únia zaujať v Spoločnom výbore EHP v súvislosti so zmenou a doplnením prílohy XXI (Štatistika) k Dohode o EHP

text:
               12.6.2012

               SK

               Úradný vestník Európskej únie

               L 151/1

         ROZHODNUTIE RADY
   zo 7. júna 2012
   o pozícii, ktorú má Európska únia zaujať v Spoločnom výbore EHP v súvislosti so zmenou a doplnením prílohy XXI (Štatistika) k Dohode o EHP
   (2012/297/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 338 ods. 1 v spojení s článkom 218 ods. 9,
   so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
   so zreteľom na návrh Európskej komisie,
   keďže:

               (1)

               Príloha XXI k Dohode o Európskom hospodárskom priestore (2) (ďalej len „Dohoda o EHP“) obsahuje osobitné ustanovenia a opatrenia týkajúce sa štatistiky.

               (2)

               Nariadenie Európskeho parlamentu a Rady (EÚ) č. 692/2011 zo 6. júla 2011 o európskej štatistike cestovného ruchu (3), sa má začleniť do Dohody o EHP.

               (3)

               Nariadením (EÚ) č. 692/2011 sa zrušila smernica Rady 95/57/ES z 23. novembra 1995 o zbere štatistických údajov v oblasti cestovného ruchu (4), ktorá je začlenená do prílohy XXI k Dohode o EHP.

               (4)

               Príloha XXI k Dohode o EHP by sa preto mala zodpovedajúcim spôsobom zmeniť a doplniť.

               (5)

               Pozícia Únie v Spoločnom výbore EHP by mala byť založená na pripojenom návrhu rozhodnutia,

         PRIJALA TOTO ROZHODNUTIE:
   Článok 1
   Pozícia, ktorú má Európska únia zaujať v Spoločnom výbore EHP k navrhnutej zmene a doplneniu prílohy XXI (Štatistika) k Dohode o EHP, je založená na návrhu rozhodnutia Spoločného výboru EHP pripojenom k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 7. júna 2012

            Za Radu

            predseda

         M. BØDSKOV

      (1)  Ú. v. ES L 305, 30.11.1994, s. 6.

      (2)  Ú. v. ES L 1, 3.1.1994, s. 3.

      (3)  Ú. v. EÚ L 192, 22.7.2011, s. 17.

      (4)  Ú. v. ES L 291, 6.12.1995, s. 32.

      Návrh
      ROZHODNUTIE SPOLOČNÉHO VÝBORU EHP č. …/2012
      z,
      ktorým sa mení a dopĺňa príloha XXI (Štatistika) k Dohode o EHP
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „Dohoda o EHP“, a najmä na jej článok 98,
      keďže:

                  (1)

                  Príloha XXI k Dohode o EHP bola zmenená a doplnená rozhodnutím Spoločného výboru EHP č. …/… z … (1).

                  (2)

                  Nariadenie Európskeho parlamentu a Rady (EÚ) č. 692/2011 zo 6. júla 2011 o európskej štatistike cestovného ruchu (2), sa má začleniť do Dohody o EHP.

                  (3)

                  Nariadením (ES) č. 692/2011 sa zrušila smernica Rady 95/57/ES z 23. novembra 1995 o zbere štatistických údajov v oblasti cestovného ruchu (3), ktorá je začlenená do prílohy XXI k Dohode o EHP.

                  (4)

                  Príloha XXI k Dohode o EHP by sa preto mala zodpovedajúcim spôsobom zmeniť a doplniť,

            PRIJAL TOTO ROZHODNUTIE:
      Článok 1
      Bod 7c (smernica Rady 95/57/ES) v prílohe XXI sa nahrádza takto:

                  „7c.

                     32011 R 0692: nariadenie Európskeho parlamentu a Rady (EÚ) č. 692/2011 zo 6. júla 2011 o európskej štatistike cestovného ruchu, ktorým sa zrušuje smernica Rady 95/57/ES (Ú. v. EÚ L 192, 22.7.2011, s. 17).

            Ustanovenia nariadenia sa na účely tejto dohody vykladajú s touto úpravou:
      Lichtenštajnsko sa oslobodzuje od zberu údajov, ktoré sa vyžadujú podľa prílohy II k tomuto nariadeniu.“
      Článok 2
      Znenia nariadenia (EÚ) č. 692/2011 v islandskom a nórskom jazyku, ktoré sa uverejnia v dodatku EHP k Úradnému vestníku Európskej únie, sú autentické.
      Článok 3
      Toto rozhodnutie nadobúda účinnosť […] pod podmienkou, že Spoločnému výboru EHP boli doručené všetky oznámenia podľa článku 103 ods. 1 Dohody o EHP (4).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

         V Bruseli

               Za Spoločný výbor EHP

               predseda

               tajomníci Spoločného výboru EHP

         (1)  Ú. v. EÚ L …

         (2)  Ú. v. EÚ L 192, 22.7.2011, s. 17.

         (3)  Ú. v. ES L 291, 6.12.1995, s. 32.

         (4)  [Ústavné požiadavky neboli oznámené.] [Ústavné požiadavky boli oznámené.]


title: 2014/731/EÚ: Rozhodnutie Rady z  9. októbra 2014 o začatí automatizovanej výmeny údajov o evidencii vozidiel na Malte

text:
               22.10.2014

               SK

               Úradný vestník Európskej únie

               L 302/56

         ROZHODNUTIE RADY
   z 9. októbra 2014
   o začatí automatizovanej výmeny údajov o evidencii vozidiel na Malte

      (2014/731/EÚ)

   RADA EURÓPSKEJ ÚNIE,
   so zreteľom na rozhodnutie Rady 2008/615/SVV z 23. júna 2008 o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti (1), a najmä na jeho článok 25,
   so zreteľom na rozhodnutie Rady 2008/616/SVV z 23. júna 2008 o vykonávaní rozhodnutia 2008/615/SVV (2), a najmä na jeho článok 20 a kapitolu 4 jeho prílohy,
   keďže:

               (1)

               Podľa Protokolu o prechodných ustanoveniach, ktorý je pripojený k Zmluve o Európskej únii, Zmluve o fungovaní Európskej únie a Zmluve o založení Európskeho spoločenstva pre atómovú energiu, právne účinky aktov inštitúcií, orgánov, úradov a agentúr Únie prijatých pred nadobudnutím platnosti Lisabonskej zmluvy sú zachované tak dlho, pokým sa tieto akty vykonávaním zmlúv nezrušia, nevyhlásia za neplatné alebo nezmenia.

               (2)

               Článok 25 rozhodnutia 2008/615/SVV je preto uplatniteľný a Rada musí jednomyseľne rozhodnúť o tom, či členské štáty vykonali ustanovenia kapitoly 6 uvedeného rozhodnutia.

               (3)

               V článku 20 rozhodnutia 2008/616/SVV sa stanovuje, že rozhodnutia uvedené v článku 25 ods. 2 rozhodnutia 2008/615/SVV sa majú prijať na základe hodnotiacej správy vypracovanej na základe dotazníka. Hodnotiaca správa má byť, v prípade automatizovanej výmeny údajov v súlade s kapitolou 2 rozhodnutia 2008/615/SVV, založená na hodnotiacej návšteve a skúšobnej prevádzke.

               (4)

               Podľa kapitoly 4 bodu 1.1 prílohy k rozhodnutiu 2008/616/SVV sa dotazník, ktorý pripravila príslušná pracovná skupina Rady, týka každej automatizovanej výmeny údajov a členský štát má naň odpovedať hneď ako bude presvedčený, že spĺňa predpoklady na výmenu údajov v príslušnej kategórii.

               (5)

               Malta vyplnila dotazník o ochrane údajov a dotazník o údajoch o evidencii vozidiel.

               (6)

               Malta spolu s Holandskom uskutočnili úspešnú skúšobnú prevádzku.

               (7)

               Na Malte sa uskutočnila hodnotiaca návšteva a belgicko-holandský hodnotiaci tím o nej vypracoval správu, ktorá sa zaslala príslušnej pracovnej skupine Rady.

               (8)

               Rade sa predložila celková hodnotiaca správa, v ktorej sa zhrnuli výsledky dotazníka, hodnotiacej návštevy a skúšobnej prevádzky v súvislosti s údajmi o evidencii vozidiel,

         PRIJALA TOTO ROZHODNUTIE
   Článok 1
   Malta na účely automatizovaného vyhľadávania údajov o evidencii vozidiel vykonala v plnom rozsahu všeobecné ustanovenia o ochrane údajov uvedené v kapitole 6 rozhodnutia 2008/615/SVV a je oprávnená dostávať a poskytovať osobné údaje podľa článku 12 uvedeného rozhodnutia odo dňa nadobudnutia účinnosti tohto rozhodnutia.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 9. októbra 2014

            Za Radu

            predseda

         A. ALFANO

      (1)  Ú. v. EÚ L 210, 6.8.2008, s. 1.

      (2)  Ú. v. EÚ L 210, 6.8.2008, s. 12.


title: Rozhodnutie Rady z 23. novembra 1976, ktorým sa ustanovuje Stály výbor pre zdravie rastlín

text:
Dôležité právne oznámenie

|

31976D0894

Úradný vestník L 340 , 09/12/1976 S. 0025 - 0025 Fínske špeciálne vydanie: Kapitola 3 Zväzok 7 S. 0205  Grécke špeciálne vydanie: Kapitola 03 Zväzok 16 S. 0178  Švédske špeciálne vydanie: Kapitola 3 Zväzok 7 S. 0205  Španielske špeciálne vydanie: Kapitola 03 Zväzok 11 S. 0083  Portugalské špeciálne vydanie Kapitola 03 Zväzok 11 S. 0083

		Rozhodnutie Radyz 23. novembra 1976,ktorým sa ustanovuje Stály výbor pre zdravie rastlín(76/894/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na návrh rozhodnutia predložený Komisiou,keďže opatrenia týkajúce sa zdravia rastlín prijaté Radou ustanovujú postup, ktorým sa s cieľom zjednodušenia implementácie týchto opatrení ustanovuje úzka spolupráca medzi členskými štátmi a Komisiou; keďže s cieľom vytvorenia takejto spolupráce je potrebné zriadiť výbor, ktorý by vykonával funkcie, ku ktorým ho tieto opatrenia oprávňujú;keďže je žiadúce, aby sa takáto spolupráca týkala všetkých oblastí stanovených v daných opatreniach; keďže výbor by mal byť za týmto účelom oprávnený skúmať všetky veci spadajúce do týchto oblastí;SA ROZHODLA TAKTO:Článok 1Zriaďuje sa Stály výbor pre zdravie rastlín (ďalej uvádzaný iba ako "výbor"), zložený zo zástupcov členských štátov, ktorému predsedá zástupca Komisie.Článok 2Výbor vykonáva funkcie, ku ktorým ho oprávňujú opatrenia týkajúce sa zdravia rastlín prijaté Radou, a to za okolností a v súlade s podmienkami stanovenými v daných opatreniach.Ďalej skúma všetky ostatné veci spadajúce pod rozsah pôsobnosti daných opatrení, ktoré buď z vlastnej iniciatívy alebo na požiadanie ktoréhokoľvek členského štátu vznesie jeho predseda.Článok 3Výbor prijme svoj rokovací poriadok.V Bruseli 23. novembra 1976.Za RadupredsedaA.P.L.M.M. van der STEE--------------------------------------------------


title: 2005/252/ES, Euratom: Rozhodnutie Rady a Komisie z 21. februára 2005 o uzavretí Protokolu k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Arménskou republikou na druhej strane, s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii

text:
               23.3.2005

               SK

               Úradný vestník Európskej únie

               L 77/9

      ROZHODNUTIE RADY A KOMISIE

   z 21. februára 2005
   o uzavretí Protokolu k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Arménskou republikou na druhej strane, s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii
   (2005/252/ES, Euratom)
   RADA EURÓPSKEJ ÚNIE
   A KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva, a najmä na jej článok 44 ods. 2, poslednú vetu článku 47 ods. 2 a články 55, 57 ods. 2, 71, 80 ods. 2, 93, 94, 133 a 181a, v spojení s druhou vetou článku 300 ods. 2 a prvým pododsekom článku 300 ods. 3,
   so zreteľom na Zmluvu o založení Európskeho spoločenstva pre atómovú energiu, a najmä na druhý odsek jej článku 101,
   so zreteľom na Zmluvu o pristúpení z roku 2003, a najmä na jej článok 2 ods. 3,
   so zreteľom na Akt o pristúpení z roku 2003, a najmä na jeho článok 6 ods. 2,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Protokol k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Arménskou republikou na druhej strane (2), s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii, bol v mene Európskych spoločenstiev a ich členských štátov podpísaný dňa 30. apríla 2004.

               (2)

               Protokol by mal byť schválený,

         ROZHODLI TAKTO:
   Článok 1
   Protokol k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Arménskou republikou na druhej strane, s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii sa týmto schvaľuje v mene Spoločenstva, Európskeho spoločenstva pre atómovú energiu a členských štátov.
   Text protokolu je pripojený k tomuto rozhodnutiu (3).
   Článok 2
   Predseda Rady odovzdá v mene Spoločenstva a jeho členských štátov oznámenie ustanovené v článku 4 protokolu. Predseda Komisie zároveň odovzdá takéto oznámenie v mene Európskeho spoločenstva pre atómovú energiu.

      V Bruseli 21. februára 2005

            Za Komisiu

            predseda

         J. ASSELBORN

            Za Radu

            predseda

         J. M. BARROSO

      (1)  Stanovisko z 26. októbra 2004 (zatiaľ neuverejnené v Úradnom vestníku).

      (2)  Ú. v. ES L 239, 9.9.1999, s. 3.

      (3)  Pozri Ú. v. EÚ L 300, 25.9.2004, s. 44.


title: Rozhodnutie Rady (SZBP) 2015/382 zo 6. marca 2015 , ktorým sa mení rozhodnutie 2011/137/SZBP o reštriktívnych opatreniach s ohľadom na situáciu v Líbyi

text:
               7.3.2015

               SK

               Úradný vestník Európskej únie

               L 64/38

         ROZHODNUTIE RADY (SZBP) 2015/382
   zo 6. marca 2015,
   ktorým sa mení rozhodnutie 2011/137/SZBP o reštriktívnych opatreniach s ohľadom na situáciu v Líbyi
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 28. februára 2011 prijala rozhodnutie 2011/137/SZBP (1).

               (2)

               Rada 20. októbra 2014 vyjadrila znepokojenie nad situáciou v Líbyi a uviedla, že je pripravená vykonať rezolúciu Bezpečnostnej rady Organizácie Spojených národov („BR OSN“) č. 2174 (2014) z 27. augusta 2014 s cieľom reagovať na hrozby voči mieru a stabilite v Líbyi. Rada dospela k záveru, že osoby zodpovedné za násilie a osoby, ktoré zabraňujú demokracii v Líbyi alebo ju narúšajú, sa musia za svoje činy zodpovedať.

               (3)

               Rezolúciou BR OSN č. 2174 (2014) sa okrem iného rozširuje uplatňovanie zákazu cestovania a opatrení na zmrazenie aktív uvedených v bode 22 rezolúcie BR OSN č. 1970 (2011) a bode 23 rezolúcie BR OSN č. 1973 (2011) s cieľom zahrnúť osoby a subjekty, ktoré poskytujú podporu činnostiam ohrozujúcim mier, stabilitu či bezpečnosť Líbye, alebo ktoré bránia alebo škodia úspešnému ukončeniu procesu jej politickej transformácie. Prílohy I a III k rozhodnutiu 2011/137/SZBP boli zodpovedajúcim spôsobom zmenené rozhodnutím Rady 2014/727/SZBP (2).

               (4)

               Kritériá uplatňovania zákazu cestovania a opatrení na zmrazenie aktív uvedené v rezolúcii BR OSN č. 2174 (2014) by sa mali rozšíriť aj na osoby a subjekty, na ktoré sa nevzťahuje príloha I alebo III k rozhodnutiu 2011/137/SZBP.

               (5)

               V nadväznosti na rozsudok Všeobecného súdu z 24. septembra 2014 vo veci T-348/13 (3) Kadhaf Al Dam proti Rade by sa záznam týkajúci sa pána Ahmeda Mohammeda Qadhafa Al-Dama mal vypustiť z príloh II a IV k rozhodnutiu 2011/137/SZBP. Okrem toho by sa mal vypustiť záznam týkajúci sa jednej ďalšej osoby z prílohy II k rozhodnutiu 2011/137/SZBP. Mal by sa tiež aktualizovať záznam týkajúci sa jednej ďalšej osoby uvedený v prílohách II a IV k rozhodnutiu 2011/137/SZBP.

               (6)

               Rozhodnutie 2011/137/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Rozhodnutie Rady 2011/137/SZBP sa týmto mení takto:

               1.

               v článku 5 ods. 1 sa dopĺňa toto písmeno:

                           „c)

                           osobám, ktoré nie sú uvedené v prílohe I k tomuto rozhodnutiu, zapojeným do činností, ktoré ohrozujú mier, stabilitu či bezpečnosť Líbye alebo ktoré bránia alebo škodia úspešnému ukončeniu procesu jej politickej transformácie, alebo ktoré takéto činnosti podporujú, a to aj prostredníctvom:

                                       i)

                                       plánovania, riadenia alebo páchania činov, ktoré sú porušením platného medzinárodného práva v oblasti ľudských práv alebo medzinárodného humanitárneho práva, alebo činov, ktoré predstavujú porušovanie ľudských práv, v Líbyi;

                                       ii)

                                       útokov proti akémukoľvek letisku, vnútrozemskému alebo námornému prístavu v Líbyi, alebo proti líbyjskej štátnej inštitúcii alebo zariadeniu, alebo proti akémukoľvek zahraničnému zastúpeniu v Líbyi;

                                       iii)

                                       poskytovania podpory ozbrojeným skupinám alebo zločineckým sieťam, a to aj prostredníctvom nezákonnej ťažby ropy alebo akýchkoľvek iných prírodných zdrojov v Líbyi;

                                       iv)

                                       konania v záujme alebo v mene alebo na pokyn osôb a subjektov zaradených na zoznam;

                                 ktoré sú uvedené v prílohe II k tomuto rozhodnutiu.“

                     ;

               2.

               v článku 6 ods. 1 sa dopĺňa toto písmeno:

                           „c)

                           osobám a subjektom, ktoré nie sú uvedené v prílohe III k tomuto rozhodnutiu, zapojeným do činností, ktoré ohrozujú mier, stabilitu či bezpečnosť Líbye alebo ktoré bránia alebo škodia úspešnému ukončeniu procesu jej politickej transformácie, alebo ktoré takéto činnosti podporujú, a to aj prostredníctvom:

                                       i)

                                       plánovania, riadenia alebo páchania činov, ktoré sú porušením platného medzinárodného práva v oblasti ľudských práv alebo medzinárodného humanitárneho práva, alebo činov, ktoré predstavujú porušovanie ľudských práv, v Líbyi;

                                       ii)

                                       útokov proti akémukoľvek letisku, vnútrozemskému alebo námornému prístavu v Líbyi, alebo proti líbyjskej štátnej inštitúcii alebo zariadeniu, alebo proti akémukoľvek zahraničnému zastúpeniu v Líbyi;

                                       iii)

                                       poskytovania podpory ozbrojeným skupinám alebo zločineckým sieťam, a to aj prostredníctvom nezákonnej ťažby ropy alebo akýchkoľvek iných prírodných zdrojov v Líbyi;

                                       iv)

                                       konania v záujme alebo v mene alebo na pokyn osôb a subjektov zaradených na zoznam,

                                 ktoré sú uvedené v prílohe IV k tomuto rozhodnutiu.“

         Článok 2
   Prílohy II a IV k rozhodnutiu 2011/137/SZBP sa týmto menia tak, ako sa uvádza v prílohe k tomuto rozhodnutiu.
   Článok 3
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 6. marca 2015

            Za Radu

            predseda

         K. GERHARDS

      (1)  Rozhodnutie Rady 2011/137/SZBP z 28. februára 2011 o reštriktívnych opatreniach s ohľadom na situáciu v Líbyi (Ú. v. EÚ L 58, 3.3.2011, s. 53).

      (2)  Rozhodnutie Rady 2014/727/SZBP z 20. októbra 2014, ktorým sa mení rozhodnutie 2011/137/SZBP o reštriktívnych opatreniach s ohľadom na situáciu v Líbyi (Ú. v. EÚ L 301, 21.10.2014, s. 30).

      (3)  Zatiaľ neuverejnené v Zbierke zákonov.

      PRÍLOHA

                  1.

                  Zo zoznamu uvedeného v prílohe II k rozhodnutiu 2011/137/SZBP sa vypúšťajú záznamy týkajúce sa nižšie uvedených osôb:

                              „6.

                              QADHAF AL-DAM, Ahmed Mohammed“

                              „19.

                              ZIDANE, Mohamad Ali.“

                  2.

                  Zo zoznamu uvedeného v prílohe IV k rozhodnutiu 2011/137/SZBP sa vypúšťa záznam týkajúci sa nižšie uvedenej osoby:

                              „8.

                              QADHAF AL-DAM, Ahmed Mohammed.“

                  3.

                  Záznam uvedený v prílohách II a IV k rozhodnutiu 2011/137/SZBP týkajúci sa nižšie uvedenej osoby sa nahrádza týmto záznamom:

                              Meno

                              Identifikačné údaje

                              Dôvody

                              Dátum zaradenia do zoznamu

                              „1.

                              ABDULHAFIZ, plukovník Mas'ud [alias ABDULHAFID (priezvisko); Massoud (krstné meno)]

                              Pozícia: veliteľ ozbrojených síl
                              Dátum narodenia: 1. januára 1937
                              Miesto narodenia: Tripolis, Líbya

                              Tretí vo velení ozbrojených síl. Významná úloha vo vojenskej spravodajskej službe.

                              28.2.2011“


title: 2006/716/ES: Rozhodnutie Rady z  27. marca 2006 o podpísaní a predbežnom vykonávaní Dohody medzi Európskym spoločenstvom a Radou ministrov Albánskej republiky o určitých aspektoch leteckých dopravných služieb

text:
               25.10.2006

               SK

               Úradný vestník Európskej únie

               L 294/51

         ROZHODNUTIE RADY
   z 27. marca 2006
   o podpísaní a predbežnom vykonávaní Dohody medzi Európskym spoločenstvom a Radou ministrov Albánskej republiky o určitých aspektoch leteckých dopravných služieb
   (2006/716/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 80 ods. 2 v spojení s článkom 300 ods. 2 prvou vetou prvého pododseku,
   so zreteľom na návrh Komisie,
   keďže:

               (1)

               Rada 5. júna 2003 poverila Komisiu, aby začala rokovania s tretími krajinami o nahradení určitých ustanovení v existujúcich bilaterálnych dohodách dohodou so Spoločenstvom.

               (2)

               Komisia v mene Spoločenstva dojednala dohodu s Albánskou republikou o určitých aspektoch leteckých dopravných služieb (ďalej len „dohoda“) v súlade s mechanizmami a smernicami v prílohe k rozhodnutiu Rady, ktorým sa Komisia poveruje začať rokovania s tretími krajinami o nahradení určitých ustanovení v platných bilaterálnych dohodách dohodou so Spoločenstvom.

               (3)

               S výhradou jej uzavretia k neskoršiemu dátumu by sa dohoda mala podpísať a predbežne vykonávať,

         ROZHODLA TAKTO:
   Článok 1
   Týmto sa v mene Spoločenstva schvaľuje podpísanie Dohody medzi Európskym spoločenstvom a Radou ministrov Albánskej republiky o určitých aspektoch leteckých dopravných služieb s výhradou rozhodnutia Rady o uzavretí uvedenej dohody.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Spoločenstva s výhradou jej uzavretia.
   Článok 3
   Kým dohoda nenadobudne platnosť, vykonáva sa predbežne od prvého dňa prvého mesiaca, ktorý nasleduje po dni, keď si strany vzájomne oznámili ukončenie postupov potrebných na tento účel.
   Článok 4
   Týmto sa predseda Rady poveruje vydať oznámenie ustanovené v článku 8 ods. 2 dohody.

      V Bruseli 27. marca 2006

            Za Radu

            predseda

         H. GORBACH

    ---documentbreak---

               25.10.2006

               SK

               Úradný vestník Európskej únie

               L 294/52

         DOHODA
   medzi Radou ministrov Albánskej republiky a Európskym spoločenstvom o určitých aspektoch leteckých dopravných služieb
   RADA MINISTROV ALBÁNSKEJ REPUBLIKY
   na jednej strane a
   EURÓPSKE SPOLOČENSTVO
   na strane druhej
   (ďalej len „strany“),
   POZNAMENÁVAJÚC, že medzi niekoľkými členskými štátmi Európskeho spoločenstva a Albánskou republikou boli uzavreté bilaterálne dohody o leteckých dopravných službách, ktorých súčasťou sú ustanovenia v rozpore s právom Európskeho spoločenstva,
   POZNAMENÁVAJÚC, že Európske spoločenstvo má výlučnú právomoc v niektorých aspektoch, ktoré môžu byť súčasťou bilaterálnych dohôd o leteckých dopravných službách medzi členskými štátmi Európskeho spoločenstva a tretími krajinami,
   POZNAMENÁVAJÚC, že podľa práva Európskeho spoločenstva majú leteckí dopravcovia Spoločenstva usadení v členskom štáte právo na nediskriminačný prístup k letovým trasám medzi členskými štátmi Európskeho spoločenstva a tretími krajinami,
   SO ZRETEĽOM na dohody medzi Európskym spoločenstvom a niektorými tretími krajinami, ktoré umožňujú štátnym príslušníkom týchto tretích krajín získať vlastnícky podiel v spoločnostiach leteckých dopravcov, ktoré sú držiteľmi licencie v súlade s právom Európskeho spoločenstva,
   UZNÁVAJÚC, že ustanovenia bilaterálnych dohôd o leteckých dopravných službách medzi členskými štátmi Európskeho spoločenstva a Albánskou republikou, ktoré sú v rozpore s právom Európskeho spoločenstva, sa musia s týmto právom zosúladiť, aby sa vytvoril pevný právny základ pre letecké dopravné služby medzi členskými štátmi Európskeho spoločenstva a Albánskou republikou a zachovala sa kontinuita týchto leteckých dopravných služieb,
   POZNAMENÁVAJÚC, že zámerom Európskeho spoločenstva v rámci týchto rokovaní nie je zvýšiť celkový objem leteckej premávky medzi členskými štátmi Európskeho spoločenstva a Albánskou republikou ani ovplyvniť rovnováhu medzi leteckými dopravcami Spoločenstva a leteckými dopravcami Albánskej republiky, ani dojednať zmeny a doplnenia ustanovení existujúcich bilaterálnych dohôd o leteckých dopravných službách, ktoré sa týkajú dopravných práv,
   DOHODLI SA TAKTO:
   Článok 1
   Všeobecné ustanovenia
   1.   Na účely tejto dohody „členské štáty“ sú členské štáty Európskeho spoločenstva.
   2.   Odkazy vo všetkých dohodách uvedených v prílohe I na štátnych príslušníkov členského štátu, ktorý je stranou danej dohody, sa považujú za odkazy na štátnych príslušníkov členských štátov Európskeho spoločenstva.
   3.   Odkazy vo všetkých dohodách uvedených v prílohe I na leteckých dopravcov alebo letecké spoločnosti členského štátu, ktorý je stranou danej dohody, sa považujú za odkazy na leteckých dopravcov alebo letecké spoločnosti určené týmto členským štátom.
   Článok 2
   Určenie leteckého dopravcu členským štátom
   1.   Ustanovenia v odsekoch 2 a 3 tohto článku nahrádzajú príslušné ustanovenia v článkoch uvedených v prílohe II písm. a) a b), pokiaľ ide o určenie leteckého dopravcu príslušným členským štátom, jeho oprávnenia a povolenia udelené Albánskou republikou a zamietnutie, zrušenie, pozastavenie alebo obmedzenie oprávnení alebo povolení leteckého dopravcu.
   2.   Albánska republika po obdržaní určenia leteckého dopravcu členským štátom udelí príslušné oprávnenia a povolenia bez zbytočného procedurálneho odkladu za predpokladu, že:

               i)

               letecký dopravca je usadený podľa Zmluvy o založení Európskeho spoločenstva na území určujúceho členského štátu a vlastní platnú licenciu na vykonávanie leteckej dopravy v súlade s právom Európskeho spoločenstva;

               ii)

               členský štát, ktorý zodpovedá za vydanie osvedčenia leteckého prevádzkovateľa, vykonáva a udržiava účinnú regulačnú kontrolu leteckého dopravcu a príslušný letecký orgán je zreteľne uvedený v určení leteckého dopravcu a

               iii)

               leteckého dopravcu priamo alebo prostredníctvom väčšinového vlastníckeho podielu vlastnia, naďalej budú vlastniť a stále účinne kontrolovať členské štáty a/alebo štátni príslušníci členských štátov, a/alebo iné štáty uvedené v prílohe III, a/alebo štátni príslušníci týchto iných štátov.

         3.   Albánska republika môže zamietnuť, zrušiť, pozastaviť alebo obmedziť oprávnenia alebo povolenia leteckého dopravcu určeného členským štátom, ak:

               i)

               letecký dopravca nie je usadený podľa Zmluvy o založení Európskeho spoločenstva na území určujúceho členského štátu alebo nevlastní platnú licenciu na vykonávanie leteckej dopravy v súlade s právom Európskeho spoločenstva;

               ii)

               členský štát, ktorý zodpovedá za vydanie osvedčenia leteckého prevádzkovateľa, nevykonáva ani neudržiava účinnú regulačnú kontrolu leteckého dopravcu alebo príslušný letecký orgán nie je zreteľne uvedený v určení leteckého dopravcu, alebo

               iii)

               leteckého dopravcu priamo alebo prostredníctvom väčšinového vlastníckeho podielu nevlastnia ani účinne nekontrolujú členské štáty a/alebo štátni príslušníci členských štátov, alebo iné štáty uvedené v prílohe III, a/alebo štátni príslušníci týchto iných štátov.

         Albánska republika pri uplatňovaní svojho práva na základe tohto odseku nediskriminuje leteckých dopravcov Spoločenstva na základe štátnej príslušnosti.
   Článok 3
   Práva súvisiace s regulačnou kontrolou
   1.   Ustanovenia v odseku 2 tohto článku dopĺňajú články uvedené v prílohe II písm. c).
   2.   Ak členský štát určil leteckého dopravcu, ktorého regulačnú kontrolu vykonáva a udržiava iný členský štát, potom práva Albánskej republiky podľa bezpečnostných ustanovení dohody medzi členským štátom, ktorý určil leteckého dopravcu, a Albánskou republikou sa rovnako vzťahujú na prijímanie, vykonávanie alebo dodržiavanie bezpečnostných noriem týmto iným členským štátom, ako aj na prevádzkové oprávnenie tohto leteckého dopravcu.
   Článok 4
   Zdaňovanie leteckých pohonných hmôt
   1.   Ustanovenia v odseku 2 tohto článku dopĺňajú príslušné ustanovenia v článkoch uvedených v prílohe II písm. d).
   2.   Bez ohľadu na akékoľvek iné ustanovenia, ktoré sú v rozpore s týmto ustanovením, žiadne ustanovenie dohôd uvedených v prílohe II písm. d) nebráni členskému štátu vyrubiť na nediskriminačnom základe dane, odvody, clá alebo iné poplatky na pohonné hmoty dodávané na jeho území na použitie v lietadle určeného leteckého dopravcu Albánskej republiky, ktoré premáva medzi miestom na území členského štátu a iným miestom na území tohto štátu alebo na území iného členského štátu.
   Článok 5
   Tarify za prepravu v rámci Európskeho spoločenstva
   1.   Ustanovenia v odseku 2 tohto článku dopĺňajú články uvedené v prílohe II písm. e).
   2.   Tarify, ktoré uplatňujú leteckí dopravcovia určení Albánskou republikou podľa dohody uvedenej v prílohe I, ktorá obsahuje ustanovenie uvedené v prílohe II písm. e), za prepravu uskutočnenú len v rámci Európskeho spoločenstva, podliehajú právu Európskeho spoločenstva.
   Článok 6
   Prílohy k dohode
   Prílohy k tejto dohode tvoria jej neoddeliteľnú súčasť.
   Článok 7
   Revízia alebo zmena a doplnenie
   Strany môžu túto dohodu kedykoľvek po vzájomnej dohode revidovať alebo zmeniť a doplniť.
   Článok 8
   Nadobudnutie platnosti a predbežné vykonávanie
   1.   Táto dohoda nadobúda platnosť dňom, keď si strany vzájomne písomne oznámia, že ich príslušné vnútorné postupy, ktoré sú potrebné k nadobudnutiu platnosti dohody, sú ukončené.
   2.   Bez ohľadu na odsek 1 strany súhlasia s tým, že budú túto dohodu predbežne vykonávať od prvého dňa mesiaca, ktorý nasleduje po dni, keď si strany vzájomne oznámili ukončenie postupov potrebných na tento účel.
   3.   Dohody a iné dojednania medzi členskými štátmi a Albánskou republikou, ktoré ku dňu podpísania tejto dohody ešte nenadobudli platnosť a predbežne sa nevykonávajú, sú uvedené v prílohe I písm. b). Táto dohoda sa vzťahuje na všetky takéto dohody a dojednania po nadobudnutí ich platnosti alebo začatí ich predbežného vykonávania.
   Článok 9
   Ukončenie platnosti dohody
   1.   Ak by sa ukončila platnosť niektorej z dohôd uvedených v prílohe I, ukončí sa zároveň platnosť všetkých ustanovení tejto dohody, ktoré sa týkajú príslušnej dohody uvedenej v prílohe I.
   2.   Ak by sa ukončila platnosť všetkých dohôd uvedených v prílohe I, ukončí sa zároveň platnosť tejto dohody.

      NA DÔKAZ TOHO podpísaní splnomocnení zástupcovia podpísali túto dohodu.
      V Salzburgu v dvoch vyhotoveniach dňa piateho mája dvetisícšesť v anglickom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, slovenskom, slovinskom, španielskom, švédskom, talianskom a albánskom jazyku.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per Ia Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Per Komunitetin Europian

         Por el Consejo de Ministros de la República de Albania
         Za Radu ministrû Albánské republiky
         For Republikken Albaniens ministerråd
         Für den Ministerrat der Republik Albanien
         Albaania Vabariigi ministrite nõukogu nimel
         Για το Υπουργικό Συμβούλιο της Δημοκρατίας της Αλβανίας
         For the Council of Ministers of the Republic of Albania
         Pour le Conseil des ministres de la République d’Albanie
         Per il Consiglio dei Ministri della Repubblica d’Albania
         Albānijas Republikas Ministru padomes vārdā
         Albanijos Republikos Ministrų Tarybos vardu
         Az Albán Köztársaság Minisztertanácsa részéről
         Għall-Kunsill tal-Ministri għar-Repubblika ta’ l-Albanija
         Voor de Ministerraad van de Republiek Albanië
         W imieniu Rady Ministrów Republiki Albanii
         Pelo Conselho de Ministros da República da Albânia
         Za Radu ministrov Albánskej republiky
         Za Ministrski Svet Republike Albanije
         Albanian tasavallan ministerineuvoston puolesta
         För Republiken Albaniens ministerråd
         Per Keshillin e Ministrave te Republikes se Shqiperise

   PRÍLOHA I
   Zoznam dohôd uvedených v článku 1 tejto dohody

               a)

               Dohody medzi Albánskou republikou a členskými štátmi Európskeho spoločenstva o leteckých dopravných službách, ktoré ku dňu podpisu tejto dohody boli uzavreté, podpísané a/alebo sa predbežne vykonávajú:

                           —

                           Dohoda medzi rakúskou spolkovou vládou a vládou Albánskej republiky o leteckej doprave, podpísaná 18. marca 1993 vo Viedni, (ďalej len „dohoda medzi Albánskom a Rakúskom“),

                           —

                           Dohoda medzi vládou Belgického kráľovstva a vládou Albánskej republiky o leteckej doprave, podpísaná 14. novembra 2002 v Bruseli, (ďalej len „dohoda medzi Albánskom a Belgickom“);
                           vykladá sa spolu s Memorandom o porozumení podpísaným 18. júna 2002 v Bruseli,

                           —

                           Dohoda medzi vládou Československej republiky a vládou Albánskej ľudovej republiky o leteckých dopravných službách, podpísaná 20. mája 1958 v Tirane, (ďalej len „dohoda medzi Albánskom a Českou republikou“),

                           —

                           Dohoda medzi vládou Francúzskej republiky a vládou Albánskej ľudovej socialistickej republiky týkajúca sa civilnej leteckej dopravy, parafovaná 12. januára 1989 v Tirane, (ďalej len „dohoda medzi Albánskom a Francúzskom“),

                           —

                           Dohoda medzi vládou Spolkovej republiky Nemecko a vládou Albánskej republiky o civilnej leteckej doprave, podpísaná 22. apríla 1992 v Tirane, (ďalej len „dohoda medzi Albánskom a Nemeckom“),

                           —

                           Dohoda medzi vládou Helénskej republiky a vládou Albánskej ľudovej socialistickej republiky o civilnej leteckej doprave, podpísaná 16. júla 1977 v Tirane, (ďalej len „dohoda medzi Albánskom a Gréckom“);
                           ako aj Memorandum o porozumení podpísané 25. júna 1998 v Aténach,

                           —

                           Dohoda medzi vládou Maďarskej ľudovej republiky a vládou Albánskej ľudovej republiky o úprave civilnej leteckej dopravy medzi Maďarskom a Albánskom, podpísaná 16. januára 1958 v Budapešti, (ďalej len „dohoda medzi Albánskom a Maďarskom“),

                           —

                           Dohoda medzi vládou Talianskej republiky a vládou Albánskej republiky o leteckých dopravných službách, podpísaná 18. decembra 1992 v Tirane, (ďalej len „dohoda medzi Albánskom a Talianskom“),

                           —

                           Dohoda medzi Holandským kráľovstvom a Albánskou republikou o leteckých dopravných službách medzi územiami ich štátov a mimo nich, podpísaná 25. septembra 1996 v Haagu, (ďalej len „dohoda medzi Albánskom a Holandskom“),

                           —

                           Dohoda medzi vládou Poľskej ľudovej republiky a vládou Albánskej ľudovej republiky o leteckých dopravných službách, podpísaná 8. júla 1957 v Tirane, (ďalej len „dohoda medzi Albánskom a Poľskom“),

                           —

                           Dohoda medzi vládou Slovinskej republiky a vládou Albánskej republiky o pravidelných leteckých dopravných službách, podpísaná 10. novembra 1992 v Ľubľane, (ďalej len „dohoda medzi Albánskom a Slovinskom“),

                           —

                           Dohoda medzi vládou Spojeného kráľovstva Veľkej Británie a Severného Írska a vládou Albánskej republiky o leteckých dopravných službách, podpísaná 30. marca 1994 v Londýne, (ďalej len „dohoda medzi Albánskom a Spojeným kráľovstvom“);
                           vykladá sa spolu Memorandom o porozumení podpísaným 14. novembra 2002 v Londýne.

               b)

               Dohody o leteckých dopravných službách a iné dojednania parafované alebo podpísané medzi Albánskou republikou a členskými štátmi Európskeho spoločenstva, ktoré ku dňu podpisu tejto dohody ešte nenadobudli platnosť a predbežne sa nevykonávajú.

         PRÍLOHA II
   Zoznam článkov v dohodách uvedených v prílohe I, na ktoré odkazujú články 2 až 5 tejto dohody

               a)

               Určenie leteckého dopravcu členským štátom:

                           —

                           článok 3 ods. 5 dohody medzi Albánskom a Rakúskom,

                           —

                           článok 3 dohody medzi Albánskom a Nemeckom,

                           —

                           článok 3 ods. 1 a 2 dohody medzi Albánskom a Gréckom,

                           —

                           článok 6 dohody medzi Albánskom a Francúzskom,

                           —

                           článok 2 dohody medzi Albánskom a Maďarskom,

                           —

                           článok 4 dohody medzi Albánskom a Talianskom,

                           —

                           článok 4 dohody medzi Albánskom a Holandskom,

                           —

                           články 2 a 3 a príloha II bod 1 dohody medzi Albánskom a Poľskom,

                           —

                           článok 7 dohody medzi Albánskom a Slovinskom,

                           —

                           článok 4 dohody medzi Albánskom a Spojeným kráľovstvom.

               b)

               Zamietnutie, zrušenie, pozastavenie alebo obmedzenie oprávnení alebo povolení:

                           —

                           článok 4 ods. 1a dohody medzi Albánskom a Rakúskom,

                           —

                           článok 5 dohody medzi Albánskom a Belgickom,

                           —

                           článok 4 dohody medzi Albánskom a Nemeckom,

                           —

                           článok 3 ods. 3 dohody medzi Albánskom a Gréckom,

                           —

                           článok 7 dohody medzi Albánskom a Francúzskom,

                           —

                           článok 5 dohody medzi Albánskom a Talianskom,

                           —

                           článok 5 dohody medzi Albánskom a Holandskom,

                           —

                           článok 8 dohody medzi Albánskom a Slovinskom,

                           —

                           článok 5 dohody medzi Albánskom a Spojeným kráľovstvom.

               c)

               Regulačná kontrola:

               d)

               Zdaňovanie leteckých pohonných hmôt:

                           —

                           článok 7 dohody medzi Albánskom a Rakúskom,

                           —

                           článok 10 dohody medzi Albánskom a Belgickom,

                           —

                           článok 4 dohody medzi Albánskom a Českou republikou,

                           —

                           článok 10 dohody medzi Albánskom a Nemeckom,

                           —

                           článok 7 dohody medzi Albánskom a Gréckom,

                           —

                           článok 13 dohody medzi Albánskom a Francúzskom,

                           —

                           článok 6 dohody medzi Albánskom a Talianskom,

                           —

                           článok 10 dohody medzi Albánskom a Holandskom,

                           —

                           článok 6 dohody medzi Albánskom a Poľskom,

                           —

                           článok 10 dohody medzi Albánskom a Slovinskom,

                           —

                           článok 8 dohody medzi Albánskom a Spojeným kráľovstvom.

               e)

               Tarify za prepravu v rámci Európskeho spoločenstva:

                           —

                           článok 11 dohody medzi Albánskom a Rakúskom,

                           —

                           článok 13 dohody medzi Albánskom a Belgickom,

                           —

                           článok 2 dohody medzi Albánskom a Českou republikou,

                           —

                           článok 14 dohody medzi Albánskom a Nemeckom,

                           —

                           článok 6 dohody medzi Albánskom a Gréckom,

                           —

                           článok 17 dohody medzi Albánskom a Francúzskom,

                           —

                           článok 8 dohody medzi Albánskom a Talianskom,

                           —

                           článok 6 dohody medzi Albánskom a Holandskom,

                           —

                           článok 7 dohody medzi Albánskom a Poľskom,

                           —

                           článok 14 dohody medzi Albánskom a Slovinskom,

                           —

                           článok 7 dohody medzi Albánskom a Spojeným kráľovstvom.

         PRÍLOHA III
   Zoznam iných štátov uvedených v článku 2 tejto dohody

               a)

               Islandská republika (podľa Dohody o Európskom hospodárskom priestore);

               b)

               Lichtenštajnské kniežatstvo (podľa Dohody o Európskom hospodárskom priestore);

               c)

               Nórske kráľovstvo (podľa Dohody o Európskom hospodárskom priestore);

               d)

               Švajčiarska konfederácia (podľa Dohody medzi Európskym spoločenstvom a Švajčiarskou konfederáciou o leteckej doprave).


title: 2006/526/ES: Rozhodnutie Rady zo  17. júla 2006  o vzťahoch medzi Európskym spoločenstvom na jednej strane a Grónskom a Dánskym kráľovstvom na strane druhej   (Text s významom pre EHP)

text:
               29.7.2006

               SK

               Úradný vestník Európskej únie

               L 208/28

         ROZHODNUTIE RADY
   zo 17. júla 2006
   o vzťahoch medzi Európskym spoločenstvom na jednej strane a Grónskom a Dánskym kráľovstvom na strane druhej
   (Text s významom pre EHP)
   (2006/526/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 187,
   so zreteľom na návrh Komisie,
   keďže:

               (1)

               V zmluve, ktorou sa menia a dopĺňajú zmluvy o založení Európskych spoločenstiev so zreteľom na Grónsko (1) („zmluva o Grónsku“) a ktorá nadobudla platnosť 1. februára 1985, je stanovené, že Zmluva o založení Európskeho spoločenstva (Zmluva o ES) sa už na Grónsko neuplatňuje, ale že Grónsko sa ako súčasť členského štátu od uvedeného dátumu ako jedna zo zámorských krajín a území (ZKÚ) pridružuje k Európskemu spoločenstvu.

               (2)

               V Zmluve o Grónsku sa v preambule uvádza, že sa zavádza úprava, ktorá by mala umožniť zachovanie úzkych a dlhotrvajúcich vzťahov medzi Spoločenstvom a Grónskom, zohľadnenie vzájomných záujmov, najmä rozvojových potrieb Grónska, a že úprava vzťahujúca sa na ZKÚ obsiahnuté v štvrtej časti Zmluvy o ES poskytuje týmto vzťahom vhodný rámec.

               (3)

               V súlade s článkom 182 Zmluvy o ES je cieľom pridruženia podporovať hospodársky a sociálny rozvoj ZKÚ a nadviazať úzke hospodárske vzťahy medzi nimi a Spoločenstvom ako celkom. Podľa článku 188 Zmluvy o ES sa články 182 až 187 vzťahujú na Grónsko, ak nestanovia inak osobitné ustanovenia pre Grónsko, ktoré sú obsiahnuté v protokole o osobitnej úprave pripojenom k zmluve.

               (4)

               Ustanovenia týkajúce sa uplatňovania zásad stanovených v článkoch 182 až 186 zmluvy o ES sú uvedené v rozhodnutí Rady 2001/822/ES z 27. novembra 2001 o pridružení zámorských krajín a území k Európskemu spoločenstvu („rozhodnutie o pridružení zámoria“) (2), ktoré sa naďalej uplatňuje v prípade Grónska v rámci podmienok stanovených v uvedenom rozhodnutí.

               (5)

               Rada Európskej únie súhlasila vo svojich záveroch z 24. februára 2003 o preskúmaní štvrtého protokolu o rybnom hospodárstve medzi Európskym spoločenstvom, vládou Dánska a miestnou vládou Grónska v polovici jeho trvania, že je potrebné rozšíriť a posilniť budúce vzťahy medzi EÚ a Grónskom pri zohľadnení dôležitosti rybného hospodárstva a štrukturálnych rozvojových problémov v Grónsku. Rada ďalej vyjadrila svoj záväzok založiť budúce vzťahy EÚ s Grónskom po roku 2006 na komplexnom partnerstve v prospech trvalo udržateľného rozvoja, ktoré bude zahŕňať osobitnú dohodu o rybolove prerokovanú podľa všeobecných pravidiel a zásad pre takéto dohody.

               (6)

               Rada vo vyššie uvedených záveroch vyjadrila svoj názor, že v rámci nadchádzajúceho finančného rámca EÚ so zreteľom na potreby všetkých ZKÚ by sa mali budúce finančné záväzky týkajúce sa Grónska plánovať v ich súčasnej výške a zároveň zohľadňovať iné bežné okolnosti a spravodlivú rovnováhu vzájomných záujmov – najmä rozvojové potreby Grónska a potreby Spoločenstva týkajúce sa ďalšieho prístupu k zásobám rýb vo vodách Grónska, ktoré sú k dispozícii, na základe trvalej udržateľnosti –, ako aj finančné príspevky iných strán.

               (7)

               Dohoda o rybolove medzi Európskym hospodárskym spoločenstvom na jednej strane a vládou Dánska a miestnou vládou Grónska na strane druhej, podpísaná 13. marca 1984 v Bruseli (3), v ktorej sa pripomína duch spolupráce vyplývajúcej z rozhodnutia Spoločenstva o udelení štatútu zámorského územia Grónsku, sa 1. januára 2007 nahradí novou partnerskou dohodou o rybolove.

               (8)

               V spoločnom vyhlásení Európskeho spoločenstva na jednej strane a miestnej vlády Grónska a vlády Dánska na strane druhej o partnerstve medzi Európskym spoločenstvom a Grónskom, podpísanom v Luxemburgu 27. júna 2006 (4), sa pripomínajú úzke historické, politické, hospodárske a kultúrne prepojenia medzi Spoločenstvom a Grónskom a zdôrazňuje potreba naďalej posilňovať ich partnerstvo a spoluprácu v oblastiach zahrnutých v tomto rozhodnutí.

               (9)

               Opatrenia potrebné na implementáciu tohto rozhodnutia by sa mali prijať v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (5),

         ROZHODLA TAKTO:
   PRVÁ   ČASŤ
   VŠEOBECNÉ USTANOVENIA TÝKAJÚCE SA VZŤAHOV MEDZI SPOLOČENSTVOM A GRÓNSKOM
   Článok 1
   Partnerstvo
   1.   Bez toho, aby bolo dotknuté rozhodnutie 2001/822/ES, má partnerstvo medzi Spoločenstvom a Grónskom za cieľ najmä rozšíriť a posilniť vzťahy medzi Spoločenstvom a Grónskom a prispieť k trvalo udržateľnému rozvoju Grónska.
   2.   Ciele partnerstva sú tieto:

               a)

               vytvoriť rámec pre dialóg;

               b)

               dosiahnuť spoločné ciele konzultovaním o otázkach spoločného záujmu, aby sa zabezpečilo, že úsilie spolupracovať bude maximálne účinné v súlade s prioritami obidvoch partnerov;

               c)

               vytvoriť základ pre hospodársku, finančnú, vedeckú, kultúrnu spoluprácu a spoluprácu v oblasti vzdelávania, vychádzajúc zo zásad vzájomnej zodpovednosti a podpory;

               d)

               prispieť k rozvoju Grónska.

         Článok 2
   Dialóg
   Spoločenstvo, Grónsko a Dánsko spoločne konzultujú o zásadách, podrobných postupoch a výsledkoch partnerstva založeného týmto rozhodnutím.
   Článok 3
   Riadenie
   Komisia a miestna vláda Grónska riadia vykonávania tohto rozhodnutia v súlade s úlohami a právomocami každého z partnerov, ako je to stanovené vo finančných dohodách uvedených v článku 12 ods. 2.
   DRUHÁ   ČASŤ
   SPOLUPRÁCA V PROSPECH TRVALO UDRŽATEĽNÉHO ROZVOJA GRÓNSKA
   Článok 4
   Oblasti spolupráce
   Spoluprácou sa podporujú sektorové politiky a stratégie, ktoré uľahčujú prístup k výrobným činnostiam a zdrojom, najmä v týchto oblastiach:

               a)

               vzdelávanie a odborná príprava;

               b)

               nerastné zdroje;

               c)

               energetika;

               d)

               cestovný ruch a kultúra;

               e)

               výskum;

               f)

               bezpečnosť potravín.

         Článok 5
   Zásady
   1.   Spolupráca sa zakladá na partnerstve a implementuje sa v súlade so stratégiami spolupráce prijatými podľa článku 6. Zabezpečuje, aby sa zdrojové toky poskytovali na predvídateľnom a pravidelnom základe a aby boli flexibilné a prispôsobené situácii v Grónsku.
   2.   Podľa prístupu partnerstva sa o činnostiach spolupráce rozhoduje po intenzívnej porade medzi Komisiou, miestnou vládou Grónska a vládou Dánska. Takéto konzultácie sa uskutočňujú v úplnom súlade s príslušnými inštitucionálnymi, právnymi a finančnými právomocami každého z partnerov.
   Článok 6
   Plánovanie
   1.   Miestna vláda Grónska v rámci partnerstva preberá zodpovednosť za vypracovanie sektorových politík vrátane stratégií a ich implementácie. V prípade potreby sa uskutočnia strategické environmentálne hodnotenia s cieľom zabezpečiť trvalú udržateľnosť sektorových politík a stratégií.
   2.   V súlade so sektorovými politikami uvedenými v odseku 1 miestna vláda Grónska a Komisia v rámci tohto rozhodnutia pripravujú a prijímajú orientačný programový dokument pre trvalo udržateľný rozvoj Grónska (ďalej len „PDTUR“).
   3.   Miestna vláda Grónska zodpovedá za:

               a)

               prijatie sektorových politík;

               b)

               monitorovanie a hodnotenie účinkov a výsledkov sektorových politík;

               c)

               zabezpečenie riadneho, pohotového a účinného vykonávania stratégií v rámci sektorových politík;

               d)

               podávanie ročných správ Komisii o dosiahnutých výsledkoch v rámci sektorových politík.

         4.   Komisia zodpovedá za prijatie finančného rozhodnutia týkajúceho sa celkového rozdelenia, ktoré zodpovedá PDTUR v súlade s postupom uvedeným v článku 10.
   Článok 7
   Rozsah pôsobnosti financovania
   V rámci sektorových politík stanovených miestnou vládou Grónska sa finančná podpora môže udeliť týmto činnostiam:

               a)

               reformy a projekty, ktoré sú v súlade so sektorovými politikami;

               b)

               inštitucionálny rozvoj, tvorba kapacít a integrácia environmentálnych aspektov;

               c)

               programy technickej spolupráce.

         Článok 8
   Oprávnenosť na financovanie
   Miestna vláda Grónska sa oprávňuje na finančnú podporu poskytovanú v rámci tohto rozhodnutia.
   Článok 9
   Vykonávacie opatrenia
   Opatrenia potrebné na vykonávanie tejto časti rozhodnutia sa prijmú v súlade s postupom uvedeným v článku 10 ods. 2 do troch mesiacov po nadobudnutí účinnosti tohto rozhodnutia.
   Článok 10
   Postup výboru
   1.   Komisii pomáha Výbor pre Grónsko (ďalej len „výbor“)
   2.   Ak sa odkazuje na tento odsek, uplatňujú sa články 4 a 7 rozhodnutia 1999/468/ES.
   Lehota ustanovená v článku 4 ods. 3 rozhodnutia 1999/468/ES je tri mesiace.
   3.   Výbor prijme svoj rokovací poriadok.
   Článok 11
   Finančná pomoc
   1.   Finančná pomoc Spoločenstva na účely tejto časti rozhodnutia zahŕňa obdobie od 1. januára 2007 do 31. decembra 2013.
   2.   Finančná pomoc Spoločenstva sa udeľuje formou rozpočtovej podpory.
   3.   Finančná pomoc Spoločenstva sa implementuje prostredníctvom centralizovaného priameho hospodárenia, ako je uvedené v článku 53 nariadenia Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6).
   Článok 12
   Kontroly
   1.   Toto rozhodnutie sa vykonáva v súlade s nariadením (ES, Euratom) č. 1605/2002. Očakáva sa najmä, že Grónsko zavedie adekvátny kontrolný systém. Grónsko vykonáva pravidelné kontroly, aby sa zabezpečilo, že činnosti, ktoré sa majú financovať z rozpočtu Spoločenstva, sú správne implementované. Okrem výročnej správy o dosiahnutých výsledkoch v rámci sektorových politík Grónsko predkladá ročný výkaz, čím sa zaisťuje zákonnosť a správnosť. Prijíma vhodné opatrenia, aby sa zabránilo nezrovnalostiam a podvodu a aby sa v prípade potreby začalo trestné stíhanie s cieľom vymáhať neoprávnene vyplatené finančné prostriedky.
   2.   cieľom implementovať toto rozhodnutie sa vo finančných dohodách uzatvorených s Komisiou stanovujú podrobné povinnosti miestnej vlády Grónska týkajúce sa hospodárenia s finančnými prostriedkami Spoločenstva. Vo finančných dohodách sa stanovia najmä cieľové sektorové ukazovatele, podmienky platieb, ktoré musia byť splnené, a overovacie metódy s cieľom podávať správy o pokroku v súvislosti so sektorovými ukazovateľmi a zabezpečiť súlad s uvedenými podmienkami.
   TRETIA   ČASŤ
   ZÁVEREČNÉ USTANOVENIA
   Článok 13
   Preskúmanie
   Do 30. júna 2010 sa Spoločenstvo, miestna vláda Grónska a vláda Dánska zaväzujú preskúmať partnerstvo v polovici jeho trvania. Na základe tohto preskúmania, ak to bude považovať za potrebné, navrhne Komisia zmenu a doplnenie tohto rozhodnutia.
   Článok 14
   Nadobudnutie účinnosti
   Toto rozhodnutie nadobúda účinnosť 1. januára 2007. Uplatňuje sa do 31. decembra 2013.
   Článok 15
   Uverejnenie
   Toto rozhodnutie sa uverejní v Úradnom vestníku Európskej únie.

      V Bruseli 17. júla 2006

            Za Radu

            predseda

         E. TUOMIOJA

      (1)  Ú. v. ES L 29, 1.2.1985, s. 1.

      (2)  Ú. v. ES L 314, 30.11.2001, s. 1.

      (3)  Ú. v. ES L 29, 1.2.1985, s. 9.

      (4)  Pozri stranu 32 Ú. v. EÚ.

      (5)  Ú. v. ES L 184, 17.7.1999, s. 23.

      (6)  Ú. v. ES L 248, 16.9.2002, s. 1.
    ---documentbreak---

               29.7.2006

               SK

               Úradný vestník Európskej únie

               L 208/32

         Spoločné vyhlásenie Európskeho spoločenstva na jednej strane a miestnou vládou Grónska a dánskou vládou na strane druhej o partnerstve medzi Európskym spoločenstvom a Grónskom
   1.   PREAMBULA
   Európske spoločenstvo na jednej strane a miestna vláda Grónska a vláda Dánska na strane druhej,

               —

               OPIERAJÚC SA o úzke historické, politické, hospodárske a kultúrne väzby medzi Európou a Grónskom,

               —

               PRIPOMÍNAJÚC úzke a trvalé väzby medzi Európskym spoločenstvom a Grónskom, ktoré sa vytvorili zmluvou o Grónsku v roku 1985, a súhlasiac s tým, že tieto väzby by sa mali udržiavať, a potvrdzujúc, že spoločné záujmy, najmä rozvojové potreby Grónska, bude Európske spoločenstvo zohľadňovať vo svojich jednotlivých politikách, a najmä vo svojich vzťahoch s Grónskom,

               —

               BERÚC NA VEDOMIE, že Rada Európskej únie 24. februára 2003 uznala potrebu rozšíriť a posilniť budúce vzťahy medzi Európskou úniou a Grónskom pri zohľadnení dôležitosti rybného hospodárstva a problémov spojených so štrukturálnym rozvojom Grónska,

               —

               BERÚC DO ÚVAHY, že Európske spoločenstvo má trvalý geostrategický záujem udržiavať s Grónskom, ktoré je súčasťou členského štátu, privilegované susedské vzťahy a prispievať k blahobytu a hospodárskemu rozvoju tohto územia,

               —

               BERÚC DO ÚVAHY, že Grónsko patrí medzi zámorské krajiny a územia pridružené k Európskemu spoločenstvu,

               —

               BERÚC DO ÚVAHY, že Európske spoločenstvo zohľadní záujmy Grónska v rámci arktického okna jeho politiky severnej dimenzie a bude mať na pamäti osobitný význam krehkého prírodného prostredia Grónska a výzvy, ktorým čelí jeho obyvateľstvo,

               —

               BERÚC NA VEDOMIE, že zachovanie rybolovných činností plavidiel plávajúcich pod vlajkou členského štátu vo vodách Grónska má pre Európske spoločenstvo v súvislosti s riadnym fungovaním spoločnej politiky rybného hospodárstva v severnom Atlantiku veľký význam,

         sa na základe spoločných záujmov a s cieľom dosiahnuť vzájomný prospech pre svoje národy rozhodli posilniť vzťahy a spoluprácu medzi Európskou úniou a Grónskom a poskytnúť svojim vzájomným vzťahom dlhodobú perspektívu.
   2.   SPOLOČNÉ CIELE
   Európske spoločenstvo a Grónsko majú v úmysle posilniť svoje partnerstvo a spoluprácu v týchto oblastiach:

               —

               spolupráca pri riadení trvalej udržateľnosti zásob rýb a morského prostredia, ako aj pokiaľ ide o poskytovanie možností rybolovu pre plavidlá členských štátov EÚ. Táto spolupráca bude v budúcnosti, ako aj v súčasnosti základným prvkom partnerstva medzi ES a Grónskom a bude sa naďalej zakladať na dohode o partnerstve v odvetví rybolovu medzi Európskym spoločenstvom a Grónskom a na jej následných protokoloch,

               —

               spolupráca v oblasti vzdelávania a odbornej prípravy,

               —

               účasť na činnosti Grónska s cieľom trvalo udržateľného rozvoja jeho hospodárstva najmä v odvetví nerastných zdrojov, cestovného ruchu a kultúry,

               —

               účasť na činnosti Európskeho spoločenstva v boji proti klimatickým zmenám a podpora trvalo udržateľného rozvoja arktickej oblasti,

               —

               spolupráca, spoločný vedecký výskum a praktický rozvoj alternatívnych zdrojov energie,

               —

               spoločný výskum a vývoj týkajúci sa severných námorných ciest a výhradnej hospodárskej zóny Grónska.

         Európske spoločenstvo vyhlasuje, že:

               —

               berúc do úvahy svoje ciele v rámci zmluvy o Grónsku, ktorá nadobudla platnosť 1. februára 1985, a úzke a vzájomne prospešné vzťahy, ktoré ho už dvadsať rokov spájajú s Grónskom,

               —

               berúc do úvahy geostrategický význam Grónska, najmä vo vzťahu k arktickej politike severnej dimenzie,

               —

               berúc do úvahy význam Grónska ako zodpovedného partnera pre riadenie a ochranu životného prostredia a prírodných zdrojov vrátane zásob rýb,

         vyjadruje želanie rozvíjať spoluprácu s Grónskom v priebehu nasledujúcich siedmich rokov na základe dvojitého partnerstva založeného na jednej strane na dohode o partnerstve v odvetví rybolovu, zohľadňujúc reálne možnosti rybolovu pre plavidlá Spoločenstva vo vodách Grónska, a na druhej strane na komplexnej spolupráci v iných odvetviach ako rybolov, zohľadňujúc štatút zámorskej krajiny alebo územia Grónska,
   na základe uvedeného dvojitého partnerstva okrem toho vyjadruje želanie zachovať na spoluprácu s Grónskom finančné prostriedky z rozpočtu EÚ, ktoré sa stanovia v závislosti od ich úrovne v predchádzajúcich rokoch.
   3.   IMPLEMENTÁCIA PARTNERSTVA
   S cieľom dosiahnuť spoločné ciele a rozvíjať partnerstvo sa budú Európske spoločenstvo a Grónsko vzájomne informovať a konzultovať v oblastiach, na ktoré sa toto partnerstvo vzťahuje, a vo všetkých iných oblastiach, na ktorých výbere sa vzájomne dohodnú v duchu tohto vyhlásenia.
   Strany sú názoru, že:

               —

               pokiaľ ide o vykonávanie časti komplexného partnerstva, ktorá sa netýka dohody o partnerstve v odvetví rybolovu, pridruženie Grónska ako zámorskej krajiny alebo územia k Európskemu spoločenstvu umožňuje primerane reagovať na potreby Grónska a uspokojiť jeho osobitné potreby pri zohľadnení jeho mimoriadne odľahlej polohy, jeho extrémneho podnebia a jeho historického dedičstva,

               —

               ich spolupráca by sa mala rozšíriť na oblasti zahŕňajúce vzdelávanie, bezpečnosť potravín a využívanie zdrojov, ktoré majú potenciál prispieť k trvalo udržateľnému rozvoju hospodárstva Grónska a k odstráneniu jeho štrukturálnych problémov,

               —

               by sa mala rozvíjať ich vedecká spolupráca v oblasti nových zdrojov energie, ako aj klimatických zmien. Táto spolupráca bude zahŕňať aj vedecký výskum týkajúci sa výhradnej hospodárskej zóny Grónska pri zohľadnení budúceho rozvoja námornej dopravy.

         Európske spoločenstvo má v úmysle v budúcnosti spolupracovať s Grónskom v iných odvetviach ako rybolov vďaka rozhodnutiu Rady prijatému na základe článku 187 Zmluvy o ES, ktorým sa financovanie vo forme ročnej finančnej podpory z rozpočtu v maximálnej výške 25 miliónov EUR ročne zahŕňa do finančného výhľadu na roky 2007 – 2013.
   Obidve strany sú presvedčené, že veľkým prínosom pre ich partnerstvo bude vzájomné poznanie a porozumenie nadobudnuté maximálnym využívaním všetkých existujúcich konzultačných fór, najmä prostredníctvom pravidelného dialógu, a v prípade potreby konzultácií medzi oficiálnymi zástupcami obidvoch strán.
   V tejto súvislosti má Grónsko v úmysle na konci každého roka podať správu o pokroku v plnení uvedených cieľov. Európske spoločenstvo a Grónsko v polovici trvania, do konca júna 2010, komplexne preskúmajú svoje partnerstvo.

      Hecho en Luxemburgo, el veintisiete de junio de dos mil seis.
      V Lucemburku dne dvacátého sedmého června dva tisíce šest.
      Udfærdiget i Luxembourg den syvogtyvende juni to tusind og seks.
      Geschehen zu Luxemburg am siebenundzwanzigsten Juni zweitausendsechs.
      Kahe tuhande kuuenda aasta juunikuu kahekümne seitsmendal päeval Luxembourgis.
      Λουξεμβούργο, είκοσι επτά Ιουνίου δύο χιλιάδες έξι.
      Done at Luxembourg, on the twenty-seventh day of June, in the year two thousand and six.
      Fait à Luxembourg, le vingt-sept juin deux mille six.
      Fatto a Lussemburgo, addì ventisette giugno duemilasei.
      Luksemburgā, divtūkstoš sestā gada divdesmit septītajā jūnijā.
      Priimta du tūkstančiai šeštų metų birželio dvidešimt septintą dieną Liuksemburge.
      Kelt Luxembourgban, a kettőezer-hatodik év június havának huszonhetedik napján.
      Magħmul fil-Lussemburgu, fis-sebgħa u għoxrin jum ta' Gunju tas-sena elfejn u sitia.
      Gedaan te Luxemburg, de zevenentwintigste juni tweeduizend zes.
      Sporządzono w Luksemburgu dnia dwudziestego siódmego czerwca roku dwutysięcznego szóstego.
      Feito no Luxemburgo, em vinte e sete de Junho de dois mil e seis.
      V Luxemburgu dňa dvadsiateho siedmeho júna dvetisícšesť.
      V Luxembourgu, sedemindvajsetega junija leta dva tisoč šest.
      Tehty Luxemburgissa kahdentenakymmenentenäseitsemäntenä päivänä kesäkuuta vuonna kaksituhattakuusi.
      Som skedde i Luxemburg den tjugosjunde juni tjugohundrasex.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Europai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         Por el Gobierno de Dinamarca
         Za vládu Dánska
         For den danske regering
         Für die Regierung Dänemarks
         Taani valitsuse ja nimel
         Για την Κυβέρνηση της Δανίας
         For the Government of Denmark
         Pour le gouvernement du Danemark
         Per il governo della Danimarca
         Dānijas valdības vārdā
         Danijos Vyriausybės vardu
         Dánia kormánya részéről
         Għall-Gvern tad-Danimarka
         Voor de Regering van Denemarken
         W imieniu Rządu Danii
         Pelo Governo da Dinamarca
         Za vládu Dánska
         Za vlado Danske
         Tanskan hallituksen puolesta
         På Danmarks regerings vägnar

         Por el Gobierno local de Groenlandia
         Za místní vládu Grónska
         For det grønlandske landsstyre
         Für die örtliche Regierung Grönlands
         Gröönimaa kohaliku valitsuse nimel
         Για την Τοπική Κυβέρνηση της Γροιλανδίας
         For the Home Rule Government of Greenland
         Pour le gouvernement local du Groenland
         Per il governo locale della Groenlandia
         Grenlandes pašvaldības vārdā
         Grenlandijos vietinės Vyriausybės vardu
         Grönland Önkormányzata részéről
         Għall-Gvern Lokali tal-Groenlandja
         Voor de Plaatselijke Regering van Groenland
         W imieniu Rządu Lokalnego Grenlandii
         Pelo Governo local da Gronelândia
         Za miestnu vládu Grónska
         Za lokalno vlado Grenlandije
         Grönlannin maakuntahallituksen puolesta
         På Grönlands lokala regerings vagnar


title: 2009/400/ES: Rozhodnutie Rady z  12. mája 2009 o určení Európskeho hlavného mesta kultúry na rok 2012

text:
               26.5.2009

               SK

               Úradný vestník Európskej únie

               L 127/9

      ROZHODNUTIE RADY

   z 12. mája 2009
   o určení Európskeho hlavného mesta kultúry na rok 2012
   (2009/400/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na rozhodnutie Európskeho parlamentu a Rady č. 1622/2006/ES z 24. októbra 2006 o činnosti Spoločenstva na podporu projektu Európske hlavné mesto kultúry na roky 2007 až 2019 (1), a najmä na jeho článok 14,
   so zreteľom na správu výberovej komisie z 5. novembra 2008, ktorá bola predložená Komisii, Európskemu parlamentu a Rade v súlade s článkom 14 ods. 2 rozhodnutia č. 1622/2006/ES,
   berúc do úvahy, že kritériá uvedené v článku 14 ods. 3 rozhodnutia č. 1622/2006/ES sú v plnej miere splnené,
   so zreteľom na odporúčanie Komisie z 8. apríla 2009,
   ROZHODLA TAKTO:
   Jediný článok
   Guimarães a Maribor sú určené za Európske hlavné mesto kultúry 2012 v súlade s článkom 14 rozhodnutia č. 1622/2006/ES.

      V Bruseli 12. mája 2009

            Za Radu

            predsedníčka

         M. KOPICOVÁ

      (1)  Ú. v. EÚ L 304, 3.11.2006, s. 1.


title: 2009/604/ES: Rozhodnutie Komisie zo 7. augusta 2009 o finančnom príspevku Spoločenstva na rok 2009 určenom na dvojročný pilotný projekt v oblasti kvality ovzdušia v budovách škôl

text:
               8.8.2009

               SK

               Úradný vestník Európskej únie

               L 206/16

      ROZHODNUTIE KOMISIE

   zo 7. augusta 2009
   o finančnom príspevku Spoločenstva na rok 2009 určenom na dvojročný pilotný projekt v oblasti kvality ovzdušia v budovách škôl
   (2009/604/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (1), a najmä na jeho článok 49 ods. 6 písm. a) a b) a článok 75 ods. 2,
   so zreteľom na nariadenie Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 90,
   keďže:

               (1)

               Všeobecný rozpočet Európskej únie na rozpočtový rok 2009 obsahuje rozpočtovú položku 17 03 09 – Pilotný projekt zameraný na komplexný výskum o zdraví, životnom prostredí, doprave a zmene klímy (HETC) – Zlepšenie kvality vnútorného a vonkajšieho ovzdušia.

               (2)

               Podľa článku 49 ods. 1 nariadenia (ES, Euratom) č. 1605/2002 (ďalej len „nariadenie o rozpočtových pravidlách“) sa pred tým, ako možno použiť rozpočtové prostriedky zahrnuté do rozpočtu na akékoľvek opatrenie Spoločenstiev alebo Európskej únie, musí prijať základný právny akt.

               (3)

               Podľa článku 49 ods. 6 písm. a) a b) nariadenia o rozpočtových pravidlách sa odchylne od článku 49 ods. 1 môžu rozpočtové prostriedky na pilotné programy experimentálneho charakteru zamerané na overenie uskutočniteľnosti opatrenia a jeho užitočnosti a rozpočtové prostriedky na prípravné opatrenia v oblasti uplatňovania Zmluvy o ES zamerané na prípravu návrhov určených na prijímanie opatrení v budúcnosti vykonávať bez základného právneho aktu, ak opatrenia, ktoré majú financovať, patria do právomoci Spoločenstiev alebo Európskej únie.

               (4)

               Podľa článku 75 ods. 2 nariadenia o rozpočtových pravidlách musí viazaniu výdavku predchádzať rozhodnutie o financovaní, ktoré prijíma príslušná inštitúcia alebo orgány, na ktoré príslušná inštitúcia delegovala právomoci.

               (5)

               Podľa článku 90 ods. 2 nariadenia (ES, Euratom) č. 2342/2002 z 23 (ďalej len „podrobné pravidlá vykonávania nariadenia o rozpočtových pravidlách“) v prípade, že sa vykonávanie zodpovedajúcich rozpočtových prostriedkov stanovuje v ročnom pracovnom programe, ktorý predstavuje dostatočne podrobný rámec, pracovný program sa má považovať za rozhodnutie o financovaní grantov a príslušných zmlúv o verejnom obstarávaní.

               (6)

               Rozpočtový orgán vyčlenil v rozpočte EÚ na rok 2009 osobitné financovanie, konkrétne rozpočtovú položku 17 03 09, určené na Pilotný projekt zameraný na komplexný výskum o zdraví, životnom prostredí, doprave a zmene klímy (HETC) – Zlepšenie kvality vnútorného a vonkajšieho ovzdušia.

               (7)

               Je vhodné prijať ročný pracovný program Pilotného projektu zameraného na komplexný výskum o zdraví, životnom prostredí, doprave a zmene klímy (HETC) – Zlepšenie kvality vnútorného a vonkajšieho ovzdušia, ktorý bude predstavovať rozhodnutie o financovaní tohto projektu v zmysle článku 75 nariadenia o rozpočtových pravidlách a článku 90 podrobných pravidiel vykonávania rozpočtového rozhodnutia,

         ROZHODLA TAKTO:
   Článok 1
   Pracovný program stanovený v prílohe sa schvaľuje a financuje prostredníctvom rozpočtovej položky 17 03 09 všeobecného rozpočtu Európskej únie na rozpočtový rok 2009 do maximálnej výšky 4 000 000 EUR.
   Článok 2
   Toto rozhodnutie predstavuje rozhodnutie o financovaní v zmysle článku 75 nariadenia o rozpočtových pravidlách a článku 90 podrobných pravidiel vykonávania nariadenia o rozpočtových pravidlách.
   Za jeho vykonávanie zodpovedá generálny riaditeľ pre zdravie a spotrebiteľov.

      V Bruseli 7. augusta 2009

            Za Komisiu

         Androulla VASSILIOU

            členka Komisie

      (1)  Ú. v. ES L 248, 16.9.2002, s. 1.

      (2)  Ú. v. ES L 357, 31.12.2002, s. 1.

      PRÍLOHA

         Pilotný projekt zameraný na komplexný výskum o zdraví, životnom prostredí, doprave a zmene klímy (HETC) – Zlepšenie kvality vnútorného a vonkajšieho ovzdušia (rozpočtová položka 17 03 09)

      1.   ÚVOD
      1.1.   Rozpočtová položka: 17 03 09

      1.2.   Základný právny akt

      Pilotný projekt v zmysle článku 49 ods. 6 nariadenia Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (1), naposledy zmeneného a doplneného nariadením č. 1525/2007 (2).
      1.3.   Všeobecné ciele pilotného programu

      Rozpočtový orgán poskytol Komisii rozpočtové prostriedky na financovanie pilotného projektu, ktorého cieľom je rozšíriť naše vedomosti o kvalite vnútorného ovzdušia v budovách škôl a zariadeniach pre starostlivosť o deti.
      Kvalite vnútorného ovzdušia sa v minulosti venovalo menej pozornosti, pokiaľ ide o jej výskum, než kvalite vonkajšieho ovzdušia, i keď výskum vonkajšieho ovzdušia je v niektorých prípadoch uplatniteľný na vnútorné ovzdušie. Existuje už takisto komplexný rámec právnych predpisov týkajúcich sa vonkajšieho ovzdušia, zatiaľ čo právna úprava týkajúca sa vnútorného ovzdušia pozostáva zo sporadických iniciatív a legislatívnych dokumentov. Kvalita vnútorného ovzdušia v budovách škôl bola okrem toho predmetom oveľa menej štúdií, než kvalita vnútorného ovzdušia v iných typoch vnútorného prostredia. Keďže približne 20 % obyvateľstva EÚ trávi každý deň veľa času v školách a výskyt astmy a iných chorôb dýchacieho ústrojenstva v Európe rýchlo narastá (hlavne u detí), projekt má za cieľ:

                  —

                  určiť a analyzovať problémy s ovzduším v budovách škôl so zameraním na vetranie, konštrukciu budovy, údržbu a upratovanie,

                  —

                  zhodnotiť účinnosť primeraného vetrania s cieľom zredukovať znečistenie okolitého ovzdušia v prostredí škôl,

                  —

                  posúdiť vplyv zmeny klímy v školách (zvýšená frekvencia horúčav, chladných období a znečisťujúcich látok v okolitom ovzduší) na zdravie detí,

                  —

                  posúdiť vplyvy opatrení na zníženie znečistenia vonkajšieho ovzdušia vrátane opatrení prijatých v krátkej dobe, ktoré sa týkajú kvality ovzdušia v budovách škôl a vystaveniu detí v prostredí škôl,

                  —

                  poskytnúť vhodné odporúčania na riešenie problémov s kvalitou vnútorného ovzdušia v prostredí škôl.

            1.4.   Špecifické priority na rok 2009

                  1.

                  Vykonať merania v budovách škôl s cieľom získať nové údaje o koncentráciách hlavných znečisťujúcich látok vo vnútri škôl.

                  2.

                  Posúdiť súvislosť medzi dopravou (premávkou) a vplyvom zmeny klímy na prostredie škôl.

                  3.

                  Posúdiť vplyvy vystavenia účinkom znečisťujúcich látok vo vnútornom ovzduší na zdravie detí a odporučiť opatrenia na predchádzanie chorobám dýchacieho ústrojenstva a znižovanie ich výskytu zlepšením kvality prostredia škôl a inými súvisiacimi opatreniami.

                  4.

                  Urobiť systematické kvantitatívne rozdelenie zdrojov znečisťujúcich látok vo vnútornom ovzduší škôl. Určenie hlavných zdrojov by pomohlo ich zmierniť. V tejto súvislosti je prioritou lepšie pochopiť emisie chemických látok zo spotrebiteľských výrobkov a stavebných materiálov.

                  5.

                  Skúmať mechanizmy chemickej a biochemickej interakcie v zmesiach vnútorného ovzdušia, ktoré sa obyčajne nachádzajú v školách a v rôznych zemepisných šírkach, a vypracovať metodiku na lepšiu informovanosť v procese posudzovania zdravotných rizík o vplyve takýchto interakcií na konečné zdravotné riziko.

                  6.

                  Na základe uvedených priorít vypracovať európske usmernenia pre zdravé prostredie európskych škôl.

            Komisia a Parlament už v minulosti podporili dva projekty s tou istou témou.

                  —

                  V roku 2001 Komisia podporila projekt zameraný na respiračné zdravie v školách v piatich európskych mestách v Dánsku, Francúzsku, Taliansku, Nórsku a Švédsku. Zistenia projektu odhalili spoločné problémy, akými sú slabé vetranie, vysoký výskyt častíc, plesní a alergénov. V závere projektu sa konštatuje, že podobná štúdia, ktorá by zahrnula všetky členské štáty, by bola nesmierne užitočná (3).

                  —

                  V roku 2008 bol oficiálne predložený pilotný projekt zameraný na vystavenie účinkom chemických látok vo vnútornom ovzduší a možné zdravotné riziká, ktorý financoval Európsky parlament. V jeho analýze boli zahrnuté tiež základné a materské školy v mestách vybraných členských štátov EÚ. V hlavných zisteniach projektu sa zdôrazňuje potreba ďalšieho výskumu v záujme riešenia záťaže, ktorú predstavuje znečistenie vnútorného ovzdušia na verejné zdravie (najmä v interiéroch, kde sa často zdržujú deti, napr. v budovách základných a materských škôl) v Európskej únii (4).

                  —

                  V roku 2009 sa s ohľadom na dostupný rozpočet skonštatovalo, že pilotný projekt by mal mať širší geografický záber v členských štátoch EÚ, s osobitným dôrazom na nové členské štáty. Mali by sa zahrnúť takisto kandidátske krajiny a krajiny východnej Európy. Cieľom je vypracovať usmernenia k nápravným opatreniam, aby sa obsiahla širšia paleta situácií v Európe.

                  —

                  Tento pilotný projekt by mal vychádzať z predchádzajúcich projektov a vytvoriť synergiu so súčasnými projektmi v tejto oblasti (napr. HITEA) (5).

            2.   DRUH FINANČNEJ PODPORY: VÝZVA NA PREDLOŽENIE PONÚK
      2.1.   Rozdelenie zdrojov medzi líniami/opatreniami, ktoré sa majú vykonať (pozri ďalej uvedené body)

      Celková suma k dispozícii: 4 000 000 EUR. Na základe výsledkov výzvy na predloženie ponúk sa udelí jediná zmluva na globálnu službu.
      2.2.   Očakávané výsledky opatrení, ktoré sa majú podporiť

      Cieľom výzvy je získať viac vedomostí o kvalite vnútorného ovzdušia v školách, keďže deti, ktoré sú osobitne citlivé na znečisťujúce látky, trávia väčšinu času v prostredí škôl. Okrem toho má štúdia za cieľ získať vedomosti o rozmanitých situáciách, ktoré sa môžu vyskytnúť v prostredí škôl v celej Európe. Štúdia ďalej poskytne usmernenie pokrývajúce rôzne situácie s cieľom vytvoriť v školách zdravé prostredie.
      2.3.   Predbežný časový rozpis

                  Výzva na predloženie ponúk

                  do konca 1. semestra roku 2009

                  Výber a podpis zmluvy

                  do konca roka 2009

         (1)  Ú. v. ES L 248, 16.9.2002, s. 1.

         (2)  Ú. v. EÚ L 343, 27.12.2007, s. 9.

         (3)  http://ec.europa.eu/health/ph_projects/2002/pollution/pollution_2002_04_en.htm

         (4)  http://www.bookshop.europa.eu/eubookshop/download.action?fileName=LBNA23087ENC_002.pdf&eubphfUid=582569&catalogNbr=LB-NA-23087-EN-C

         (5)  HITEA: Vplyvy znečisťujúcich látok vo vnútornom prostredí na zdravie: Integrovanie mikrobiologických, toxikologických a epidemiologických prístupov: http://www.hitea.eu/


title: Rozhodnutie Rady (Euratom) 2016/852 z 12. mája 2016, ktorým sa schvaľuje uzavretie Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Turkménskom na strane druhej, Európskou komisiou v mene Európskeho spoločenstva pre atómovú energiu na účely zohľadnenia pristúpenia Bulharskej republiky, Českej republiky, Estónskej republiky, Chorvátskej republiky, Cyperskej republiky, Lotyšskej republiky, Litovskej republiky, Maďarska, Maltskej republiky, Poľskej republiky, Rumunska, Slovinskej republiky a Slovenskej republiky k Európskej únii

text:
               31.5.2016

               SK

               Úradný vestník Európskej únie

               L 142/1

         ROZHODNUTIE RADY (Euratom) 2016/852
   z 12. mája 2016,
   ktorým sa schvaľuje uzavretie Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Turkménskom na strane druhej, Európskou komisiou v mene Európskeho spoločenstva pre atómovú energiu na účely zohľadnenia pristúpenia Bulharskej republiky, Českej republiky, Estónskej republiky, Chorvátskej republiky, Cyperskej republiky, Lotyšskej republiky, Litovskej republiky, Maďarska, Maltskej republiky, Poľskej republiky, Rumunska, Slovinskej republiky a Slovenskej republiky k Európskej únii
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 101 druhý odsek,
   so zreteľom na odporúčanie Európskej komisie,
   keďže:

               (1)

               V súlade s článkom 6 ods. 2 aktov o pristúpení z rokov 2003, 2005 a 2011 sa má pristúpenie k dohode podpísanej alebo uzavretej členskými štátmi a Úniou s tretími krajinami alebo medzinárodnými organizáciami dohodnúť uzavretím protokolu k uvedenej dohode. V súlade s uvedeným článkom sa má na takéto pristúpenie uplatňovať zjednodušený postup, podľa ktorého má protokol uzavrieť Rada, konajúca jednomyseľne v mene členských štátov, a dotknutá tretia krajina.

               (2)

               Rada 8. decembra 2003 poverila Komisiu, aby v mene Spoločenstiev a ich členských štátov začala rokovania s Turkménskom s cieľom uzavrieť Protokol k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Turkménskom na strane druhej (ďalej len „dohoda“), na účely zohľadnenia pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Únii.

               (3)

               Rada 23. októbra 2006 poverila Komisiu, aby v mene Spoločenstiev a ich členských štátov začala rokovania s Turkménskom s cieľom uzavrieť protokol k dohode na účely zohľadnenia pristúpenia Bulharskej republiky a Rumunska k Únii.

               (4)

               Rada 14. septembra 2012 poverila Komisiu, aby začala rokovania týkajúce sa úpravy dohôd podpísaných alebo uzavretých medzi Úniou alebo Úniou a jej členskými štátmi a jednou alebo viacerými tretími krajinami alebo medzinárodnými organizáciami so zreteľom na pristúpenie Chorvátskej republiky k Únii.

               (5)

               Rokovania s Turkmenistanom boli úspešne ukončené parafovaním Protokolu k dohode na účely zohľadnenia pristúpenia Bulharskej republiky, Českej republiky, Estónskej republiky, Chorvátskej republiky, Cyperskej republiky, Lotyšskej republiky, Litovskej republiky, Maďarska, Maltskej republiky, Poľskej republiky, Rumunska, Slovinskej republiky a Slovenskej republiky k Únii (ďalej len „protokol“).

               (6)

               Podpis a uzavretie protokolu podlieha samostatnému postupu, pokiaľ ide o záležitosti patriace do právomoci Únie a jej členských štátov.

               (7)

               Uzavretie protokolu Komisiou by sa malo schváliť, pokiaľ ide o záležitosti, ktoré patria do právomoci Európskeho spoločenstva pre atómovú energiu,

         PRIJALA TOTO ROZHODNUTIE:
   Článok 1
   Týmto sa schvaľuje uzavretie Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Turkménskom na strane druhej, Európskou komisiou v mene Európskeho spoločenstva pre atómovú energiu na účely zohľadnenia pristúpenia Bulharskej republiky, Českej republiky, Estónskej republiky, Chorvátskej republiky, Cyperskej republiky, Lotyšskej republiky, Litovskej republiky, Maďarska, Maltskej republiky, Poľskej republiky, Rumunska, Slovinskej republiky a Slovenskej republiky k Európskej únii (1).
   Článok 2
   Toto rozhodnutie nadobúda účinnosť dňom jeho prijatia.

      V Bruseli 12. mája 2016

            Za Radu

            predsedníčka

         F. MOGHERINI

      (1)  Text protokolu je pripojený k rozhodnutiu o uzavretí v mene Európskej únie a jej členských štátov Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Turkménskom na strane druhej, na účely zohľadnenia pristúpenia Bulharskej republiky, Českej republiky, Estónskej republiky, Chorvátskej republiky, Cyperskej republiky, Lotyšskej republiky, Litovskej republiky, Maďarska, Maltskej republiky, Poľskej republiky, Rumunska, Slovinskej republiky a Slovenskej republiky k Európskej únii.


title: 2004/849/ES: Rozhodnutie Rady z 25. októbra 2004 o podpise v mene Európskej únie a o predbežnom vykonávaní niektorých ustanovení Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis

text:
               15.12.2004

               SK

               Úradný vestník Európskej únie

               L 368/26

      ROZHODNUTIE RADY

   z 25. októbra 2004
   o podpise v mene Európskej únie a o predbežnom vykonávaní niektorých ustanovení Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis

   (2004/849/ES)
   RADA EURÓPSKEJ ÚNIE,
   so zreteľom na Zmluvu o Európskej únii, najmä na jej články 24 a 38,
   keďže:

               (1)

               Na základe poverenia udeleného 17. júna 2002 predsedníctvu, ktorému pomáha Komisia, boli úspešne ukončené rokovania so švajčiarskymi orgánmi o pridružení Švajčiarska k vykonávaniu, uplatňovaniu a vývoju schengenského acquis.

               (2)

               S výhradou jej uzavretia k neskoršiemu dátumu je žiaduce podpísať dohodu, ktorá bola parafovaná 25. júna 2004.

               (3)

               Dohoda obsahuje ustanovenia o predbežnom vykonávaní niektorých jej ustanovení. Do nadobudnutia platnosti dohody je vhodné tieto ustanovenia predbežne vykonávať.

               (4)

               V rozsahu, v akom sa to týka vývoja schengenského acquis, ktoré je založené na hlave VI Zmluvy o Európskej únii, je po podpísaní dohody vhodné vo vzťahoch so Švajčiarskom primerane uplatňovať ustanovenia rozhodnutia Rady 1999/437/ES zo 17. mája 1999 o určitých vykonávacích predpisoch k Dohode uzavretej medzi Radou Európskej únie a Islandskou republikou a Nórskym kráľovstvom o pridružení týchto dvoch štátov pri vykonávaní, uplatňovaní a vývoji schengenského acquis
                   (1).

               (5)

               Na základe Protokolu o začlenení Schengenského acquis do rámca Európskej únie, ktorý je pripojený k Zmluve o Európskej únii a k Zmluve o založení Európskeho spoločenstva, a na základe rozhodnutia Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis
                   (2), nie je týmto rozhodnutím dotknuté postavenie Spojeného kráľovstva.

               (6)

               Na základe Protokolu o začlenení schengenského acquis do rámca Európskej únie, ktorý je pripojený k Zmluve o Európskej únii a k Zmluve o založení Európskeho spoločenstva, a na základe rozhodnutia Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis
                   (3) nie je týmto rozhodnutím dotknuté postavenie Írska,

         ROZHODLA TAKTO:
   Článok 1
   S výhradou jej uzavretia sa týmto v mene Európskej únie schvaľuje podpis Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis a súvisiacich dokumentov, ktoré pozostávajú zo záverečného aktu, dohody vo forme výmeny listov o výboroch, ktoré budú pomáhať Európskej komisii pri vykonávaní jej výkonnej právomoci, a spoločného vyhlásenia o spoločných zasadaniach spoločných výborov.
   Znenie dohody a súvisiacich dokumentov je pripojené k tomuto rozhodnutiu (4).
   Článok 2
   S výhradou uzavretia sa týmto predseda Rady poveruje určiť osobu splnomocnenú na podpis dohody a súvisiacich dokumentov v mene Európskej únie.
   Článok 3
   Toto rozhodnutie sa vzťahuje na oblasti upravené ustanoveniami vymenovanými v prílohách A a B k dohode a na ich vývoj v rozsahu, v akom tieto ustanovenia majú právny základ v Zmluve o Európskej únii, alebo v akom sa v súlade s rozhodnutím 1999/436/ES (5) stanovilo, že takýto právny základ majú mať.
   Článok 4
   1.   Ustanovenia článkov 1 až 4 rozhodnutia Rady 1999/437/ES sa rovnako vzťahujú na pridruženie Švajčiarska k vykonávaniu, uplatňovaniu a vývoju schengenského acquis, ktoré je založené na hlave VI Zmluvy o Európskej únii.
   2.   Predtým, než sa delegácie zastupujúce členov Rady zúčastnia na rozhodovaní spoločného výboru zriadeného dohodou, v súlade s jej článkom 7 ods. 4 a 5 a článkom 10 sa zídu v rámci Rady s cieľom zistiť, či je možné prijať spoločnú pozíciu.
   Článok 5
   V súlade s článkom 14 ods. 2 dohody sa budú jej články 3, 4, 5 a 6 a článok 7 ods. 2 písm. a) prvá veta predbežne vykonávať do jej nadobudnutia platnosti.

      V Luxemburgu 25. októbra 2004

            Za Radu

            predsednička

         R. VERDONK

      (1)  Ú. v. ES L 176, 10.7.1999, s. 31.

      (2)  Ú. v. ES L 131, 1.6.2000, s. 43.

      (3)  Ú. v. ES L 64, 7.3.2002, s. 20.

      (4)  Dokument Rady 13054/04 dostupný na internetovej stránke http://register.consilium.eu.int.

      (5)  Ú. v. ES L 176, 10.7.1999, s. 17.